b"\n_START_ARTICLE_\nRambouillet\n_START_SECTION_\nGeografija\n_START_PARAGRAPH_\nKraj le\xc5\xbei v osrednji Franciji ob manj\xc5\xa1i reki Gu\xc3\xa9ville 36\xc2\xa0km jugozahodno od Versaillesa, poznan po ob\xc5\xa1irnem istoimenskem gozdu kot tudi po dvorcu Ch\xc3\xa2teau de Rambouillet.\n_START_SECTION_\nAdministracija\n_START_PARAGRAPH_\nRambouillet je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Auffargis, La Boissi\xc3\xa8re-\xc3\x89cole, Les Br\xc3\xa9viaires, \xc3\x89manc\xc3\xa9, Les Essarts-le-Roi, Gambaiseuil, Gazeran, Hermeray, Mittainville, Orcemont, Orphin, Le Perray-en-Yvelines, Poigny-la-For\xc3\xaat, Raizeux, Saint-Hilarion, Saint-L\xc3\xa9ger-en-Yvelines in Vieille-\xc3\x89glise-en-Yvelines z 49.834 prebivalci._NEWLINE_Mesto je prav tako sede\xc5\xbe okro\xc5\xbeja, v katerem se nahajajo kantoni Chevreuse, Maurepas, Montfort-l'Amaury in Saint-Arnoult-en-Yvelines z 214.219 prebivalci.\n_START_SECTION_\nZgodovina\n_START_PARAGRAPH_\nPrva omemba kraja Rambolitum se\xc5\xbee v leto 768 ob podelitvi Yvelinskih gozdov Pipina Malega opatiji Saint-Denis._NEWLINE_Rambouillet je bil v sredi\xc5\xa1\xc4\x8du pozornosti v \xc4\x8dasu Kosovske krize, kjer so se sre\xc4\x8dali predstavniki Jugoslavije in kosovskih Albancev februarja in marca 1999 pod okriljem NATO-a. Sre\xc4\x8danje je bilo poskus kon\xc4\x8danja tamkaj\xc5\xa1nje krize s klici po prekinitvi srbske paravoja\xc5\xa1ke agresije, prihodu mirovnih sil in obnovitvi kosovske avtonomije v okviru Jugoslavije. Po zavrnitvi podpisa sporazuma s strani predstavnikov jugoslovanske vlade in nadaljnji agresiji je bil posledi\xc4\x8dno zaukazan zra\xc4\x8dni napad na Jugoslavijo, ki se je odvijal od marca do junija 1999 pod poveljstvom NATO."